Lentävää spagettihirviötä esittävä symboli, joka on samalla kristillisen Iktys-symbolin parodia.
**Lentävä spagettihirviö** (engl. *The Flying Spaghetti Monster*) on parodisilla piirteillä varustettu jumalolento, jonka Bobby Henderson toi julkisuuteen vuonna 2005 vastalauseeksi Kansasin osavaltion opetuslautakunnan päätökselle sallia älykkään suunnittelun opetus kouluissa evoluution rinnalla. Lentävä spagettihirviö toimii usein myös nykypäivän vastineena Russellin teekannulle.

*Touched by His Noodly Appendage* (suom. *Hänen nuudelisen ulokkeensa koskettama*), spagettihirviö-aiheinen parodia Michelangelon teoksesta *Aatamin luominen*.
Lentävän spagettihirviön uskonnosta (englanniksi *Flying Spaghetti Monsterism*) on tullut internet-ilmiö. Spagettihirviön seuraajat kutsuvat itseään pastafareiksi (*Pastafarian*, yhdistelmä sanoista pasta ja rastafari), väittävät olevansa "hänen nuudelisen ulokkeensa" (*His Noodly Appendage*) koskettamia ja saarnaavat "nuudelisen herransa" sanaa ainoana oikeana uskontona. Kyseessä on internet-ilmiön lisäksi esimerkki poliittisesta vaikuttamistavasta.

Bobby Henderson on sanonut, että pastafarismi on yhtä oikea uskonto kuin esimerkiksi kristinusko tai islam. Pastafarien pyhä kirja *The Gospel of the Flying Spaghetti Monster* kuvailee pastafarisen uskon pääpiirteet ja sen antama kuvaus pastafarismista täyttää useat tyypillisen uskonnon muodollisista tunnusmerkeistä.

Kehitys
-------

Kesäkuussa 2005 Bobby Henderson lähetti julkisen kirjeen Kansasin opetuslautakunnalle vastauksena suunnitelmille älykkään suunnittelun opetuksesta luonnollisen valinnan rinnalla. Hän pyysi virallisesti, että lentävän spagettihirviön uskonnosta on tasapuolisuuden vuoksi annettava yhtä paljon tilaa opetuksessa kuin tavanomaiselle älykkäälle suunnittelulle ja evoluutiolle. Hän varoitti, että jos näin ei menetellä, "meidän täytyy edetä oikeustoimiin". Hän sai pian vastauksen kahdelta myötämieliseltä lautakunnan jäseneltä elokuun puolivälissä.

Sivusto, jolla kirje oli, sai maailmanlaajuista huomiota, kun se mainittiin Internet-sivusto Boing Boingissa kesäkuussa 2005. Liikenne sivustolla kasvoi räjähdysmäisesti, kun Flying Spaghetti Monster toistuvasti mainittiin Boing Boingissa ja muissa blogeissa ja hupisivustoilla. Artikkelit valtavirran tiedotusvälineissä seurasivat pian perässä.

### Pastasiivilä uskonnollisena päähineenä

Pastafari pastasiivilä päässään.
Heinäkuussa 2011 itävaltalainen pastafari Niko Alm sai luvan käyttää pastasiivilää päähineenään ajokorttikuvassaan merkkinä uskonnollisesta vakaumuksestaan. Itävallan laki määrittelee EU-direktiivin mukaisesti, että ajokorttikuvassa saa käyttää päähinettä vain jos se on uskonnollisen vakaumuksen merkki. Poliisin edustaja Manfred Reinthaler kuitenkin kieltää, että valokuva olisi hyväksytty siksi, että viranomaiset myöntäisivät pastasiivilän olevan uskonnollinen päähine. Hänen mukaansa ajokorttikuva sallittiin, koska Almin kasvot näkyivät siinä selvästi lain edellyttämällä tavalla.

Elokuussa 2013 tšekkiläinen pastafari Lukas Novy sai uskonnolliseen vakaumukseen vedoten luvan käyttää pastasiivilää virallisessa henkilökortissa. Tammikuussa 2014 yhdysvaltalainen pastafari Christopher Schaeffer vannoi New Yorkin kaupunginvaltuuston virkavalan pastasiivilä päässään. Syyskuussa 2014 oklahomalainen pastafari Shawna Hammond sai luvan käyttää pastasiivilää ajokortin tunnistuskuvassa, koska pastasiivilä luokitellaan uskonnolliseksi päähineeksi. Marraskuussa 2015 massachusettsilainen pastafari Lindsay Miller sai luvan käyttää pastasiivilää ajokortin tunnistekuvassa.

### Pastafarismi virallisena uskontona

Huhtikuussa 2014 pastafarit saivat Puolassa oikeudelta oikeuden rekisteröityä viralliseksi uskonnoksi. Joulukuussa 2015 Uuden-Seelannin Lentävän Spagettihirviön kirkolle myönnettiin lupa vihkiä aviopareja. Tammikuussa 2016 Alankomaat tunnusti Lentävän Spagettihirviön kirkon viralliseksi uskonnoksi. Samana vuonna pastafarismia harjoittavalta vangilta evättiin pääsy uskontonsa pyhään kirjallisuuteen sekä mahdollisuus harjoittaa uskontoaan vapaasti Nebraskan osavaltion vankilassa, minkä seurauksena hän teki asiasta oikeuskantelun, joka päättyi kielteiseen päätökseen (oikeuden näkemyksen mukaan pastafarismi ei ole oikea uskonto). SLÖRP

Pastafarisen kirkon historia Suomessa alkaa 2008, jolloin joukko pastafareja yritti rekisteröidä uskonollisen yhdyskunnan patentti- ja rekisterihallituksen rekisteriin. Suomessa pastafarista kirkkoa ei ole vielä, yrityksistä huolimatta, hyväksytty uskonnolliseksi yhdyskunnaksi. Patentti- ja rekisterihallitus vetosi päätöksessään siihen, että pastafarismi on uskontoihin erikoistuneen asiantuntijalautakunnan mukaan parodiauskonto, eikä täytä todellisen uskonnon kriteerejä. PRH:n päätös tehtiin pyytämättä kirkolta lisäselvitystä. Päätöksestä valitettiin Helsingin hallinto-oikeuteen, joka hylkäsi valituksen maaliskuussa 2010 todeten, ettei pastafarismissa ole kyse uskonnollisesta toiminnasta, kuitenkaan perustelematta päätöstä sen kummemmin. Päätöksestä tehtiin vielä valitus oikeuskanslerille, ja apulaisoikeuskanleri Mikko Puumalainen katsoi, ettei kantelu koske prosessia vaan itse päätöstä, ja jätti kantelun tutkimatta. Mikäli apulaisoikeuskansleri olisi tutkinut asian, olisi hän ollut velvoitettu viemään hallinto-oikeuden presidentin ja käsittelyyn osallistuneet tuomarit valtakunnanoikeuteen. Esimerkiksi Vapaa-ajattelijain liitto on kritisoinut päätöstä, tulkiten sen olevan lainvastainen ja puutteellinen mm. perustelujen osalta. Liiton Vapaa Ajattelija -lehden mukaan "Poliittisesti on aivan ilmeistä, että Pastafarista Kirkkoa ei haluta päästää uskonnollisten yhdyskuntien rekisteriin, sillä se kyseenalaistaisi koko uskonnonvapauslain ja sen luomat instituutiot."

Uskomukset
----------

Spagettihirviön ja muiden uskontojen vastainen tunnus.
Useat Bobby Hendersonin luomista "uskomuksista" parodioivat älykkään suunnittelun kannattajien yleisiä todisteluja.

* Lentävä spagettihirviö loi kaikkeuden aloittaen vuorista, puista ja kääpiöistä. Kaikki todisteet evoluution olemassaolosta luotiin samalla.
* Ilmaston lämpeneminen, maanjäristykset, hurrikaanit ja muut luonnonkatastrofit johtuvat merirosvojen lukumäärän vähentymisestä 1800-luvun jälkeen.
* On epäkunnioittavaa opettaa Lentävän spagettihirviön oppeja pitämättä yllään "Hänen" valitsemaansa pukua, täyttä merirosvovarustusta.
* Hirviö jatkaa ihmisten ohjausta "nuudelisella ulokkeellaan" (*Noodly Appendage*).
* "Hänelle" kohdistetut rukoukset päätetään sanan "Aamen" sijasta sanaan "Rāmen" ("japanilaistyylinen nuudeli").
* Taivaassa on stripparitehdas ja oluttulivuori.
* Helvetti on kuten taivas, mutta olut on lämmintä ja strippareilla on sukupuolitauteja.
* Bobby Henderson on uskonnon "Profeetta".
* Jokainen perjantai on uskonnollinen vapaapäivä.
* Uskonnon pyhä kirja on "The Gospel of the Flying Spaghetti Monster".

Juhlapyhät
----------

Pastafarien juhlapyhiä ovat pääsiäistä (engl. *Passover*) parodioiva *Pastover* ja muslimien ramadania matkiva *Ramendan*. Heillä on myös juhlapyhä nimeltään Puhu kuin merirosvo -päivä.

Katso myös
----------

* Näkymätön vaaleanpunainen yksisarvinen
* 
* Jedismi

Lähteet
-------

1. 1 2 3 4 5 6 7  In the beginning there was the Flying Spaghetti Monster *World News - USA*.  11.9.2005. The Telegraph. Viitattu 17.11.2018. (englanniksi)
2. ↑  Henderson, Bobby: *The Gospel of the Flying Spaghetti Monster*. New York: Harper Collins Publishers, 2006. ISBN 978-000-723-160-7. (englanniksi)
3. ↑  Dear Kansas: Why stop at "Intelligent Design?" What about Spaghetti Monsters?  22.6.2005. Boing Boing.  Arkistoitu 24.7.2011. Viitattu 24.10.2005. (englanniksi)
4. ↑  Austrian driver allowed 'pastafarian' headgear photo *World - Europe*.  14.7.2011. BBC. Viitattu 26.4.2014. (englanniksi)
5. ↑  Itävaltalaismies esiintyy ajokorttikuvassa pastakippo päässään *Helsingin Sanomat*.  14.7.2011.  Arkistoitu 17.7.2011. Viitattu 14.7.2011.
6. ↑  Virallisessa ajokorttikuvassa pastasiivilä päässä *Iltalehti*.  14.7.2011. Viitattu 18.7.2011.
7. ↑  Williams, Olivia: 'I'm a Pastafarian': Man who claims his religion forces him to wear a sieve on his head given permission to wear one on his official identity card picture *News*.  1.8.2013. Dailymail. Viitattu 26.4.2014. (englanniksi)
8. ↑  Saul, Heather: Pastafarian minister Christopher Schaeffer is sworn into New York Town Council *Wolrd News - America*.  7.1.2014. Independent. Viitattu 22.4.2014. (englanniksi)
9. ↑  Reilly, Jill: 'Pastafarian' allowed to wear spaghetti strainer on her head in driving licence photo because it is classed as 'religious headgear' *News*.  8.9.2014. Daily Mail. Viitattu 12.9.2014. (englanniksi)
10. ↑  Henderson, Emma: 'Pastafarian' Lindsay Miller allowed to wear colander on head in driving licence photo *News - People*.  15.11.2015. Independent. Viitattu 17.11.2015. (englanniksi)
11. ↑  Saul, Heather: Pastafarians rejoice as Church of the Flying Spaghetti Monster is granted permission to register as a religion in Poland *Weird News*.  9.4.2014. Independent. Viitattu 22.4.2014. (englanniksi)
12. ↑  Edens, John: Church of Flying Spaghetti Monster approved to perform marriages *Life Style - Weddings*.  15.12.2015. Stuff. Viitattu 15.12.2015. (englanniksi)
13. ↑  Willis, Amy: The Netherlands has recognised the Church of the Flying Spaghetti Monster as a religion *News UK*.  28.1.2016. Metro. Viitattu 22.5.2017. (englanniksi)
14. ↑  Sharwood, Simon: Flying Spaghetti Monster is not God, rules mortal judge *Business - Policy*.  14.4.2016. The Register. Viitattu 17.11.2018. (englanniksi)
15. ↑  Eero Mäntymaa, Ilkka Loikkanen: Suomi on sadan uskonnollisen yhdyskunnan maa – näin perustat omasi. (Listan kohta kolme) *Yle Uutiset*, 3.3.2015. Artikkelin verkkoversio. Viitattu 9.11.2018.  Suomi
16. ↑  Yliamiraali (Mikko Ekström): Lyhyt selostus rekisteröinnin etenemisestä  10.6.2010. Pastafarinen Kirkko. Viitattu 9.11.2018.
17. ↑  Mikko Ekström: Pastafarssi.  *Vapaa Ajattelija*, 8.6.2016, nro 2, s. 15.  Vapaa-ajattelijain Liitto ry
Fritänkarnas Förbund rf. 0355-8703, ISSN 2242-8992 ISSN ISSN 0355-8703, ISSN 2242-8992. Artikkelin lehtiversio. Viitattu 9.11.2018.
18. 1 2 3 4  Heikkinen, Anu: Lentävän spagettihirviön seuraaja: Älä ota elämää ja itseäsi liian vakavasti! *Kulttuuricocktail*.  18.12.2015. YLE. Viitattu 17.11.2018.
19. ↑  Kumar, Chitra: Five things about the Church of the Flying Spaghetti Monster *News - Asia - Australia/NZ*.  20.12.2015. The Straits Times. Viitattu 17.11.2018. (englanniksi)
20. ↑  France-Presse, Agence: Kiwi pastafarians the first to legally tie noodly knot *Asia Pacific News*.  16.4.2016. Rappler. Viitattu 17.11.2018. (englanniksi)

Aiheesta muualla
----------------

* Kuvia tai muita tiedostoja aiheesta **Lentävä spagettihirviö** Wikimedia Commonsissa

* Church of the Flying Spaghetti Monster
* The European Church of the Flying Spaghetti Monster
* Humoristinen kuvaaja, joka osoittaa yhteyden ilmaston lämpenemisen ja merirosvojen määrän vähenemisen välillä.
* Flying Spaghetti Monster Wiki: Holidays (Arkistoitu – Internet Archive)

### Lehdistö

* *New Scientist*, "The Flying Spaghetti Monster," 6.8.2005
* *The Guardian*, "Intelligent Design and Pastafarianism," 20.8.2005
* Der Spiegel, "Mein Gott, ein Nudelmonster!" 23.8.2005
* *Washington Post*, "Verbatim: Noodle This, Kansas," 27.8.2005
* *New York Times*, "But Is There Intelligent Spaghetti Out There?" 29.8.2005
* *Daily Telegraph*, "In the Beginning, there was the Flying Spaghetti Monster" 11.10.2005